ആപ്പിളിൻറെ വാർഷിക ഡെവലപ്പേർസ് കോൺഫ്രൻസ് ഡബ്യൂഡബ്യൂഡിസി 17യിൽ പുതിയ പ്രോഡക്ടുകൾ ആപ്പിൾ അവതരിപ്പിച്ചു . ഇതിൽ ഏറ്റവും ശ്രദ്ധേയമായ പ്രോഡക്ട് ഒരു സ്മാർട്ട് പോർട്ടബിൾ സ്പീക്കറാണ് . ഗൂഗിളിൻറെ ഹോം സ്പീക്കറും ആമസോണിൻറെ എക്കോയ്ക്കും മറുപടിയായി എന്താണ് ആപ്പിൾ പുറത്തിറക്കുക എന്നാണ് എല്ലാവരും ഉറ്റുനോക്കിയിരുന്നത് . തിങ്കളാഴ്ചയാണ് ഇത് പുറത്തിറക്കിയിരിക്കുന്നത് . ഹോമോപോഡ് എന്ന് പേരിട്ടിരിക്കുന്ന സ്പീക്കറിന് 22,500 രൂപയാണ് വില വരുന്നത് . നാലിഞ്ച് സബ് വൂഷറോടുകൂടിയാണ് ഇത് എത്തുന്നത് . സ്പീക്കറിൻറെ മുകൾ ഭാഗത്താണിത് . ഒരു പാട്ട് കേൾക്കുന്ന സ്പീക്കർ എന്നതിലുപരി , ആപ്പിളിൻറെ സ്വന്തം സിറിയുമായി സപ്പോർട്ട് ചെയ്യുന്ന രീതിയിലാണ് ഇത് നിർമ്മിച്ചിരിക്കുന്നത് . സിറിയുടെ സഹായത്താൽ വാർത്തകളും സന്ദേശങ്ങളും കേഴിക്കുന്നതിനും ടൈമർ സെറ്റ് ചെയ്യുന്നതിനും കാലാവസ്ഥ വിവരങ്ങൾ അറിയുന്നതിനും സാധിക്കുമെന്നാണ് റിപ്പോർട്ട് . ഇതോടൊപ്പം 5 ഒളം പുതിയ പ്രോഡക്ടുകളാണ് ആപ്പിൾ പുറത്തിറക്കിയത് . ആപ്പിൾ ടിവിയിൽ ആമസോൺ വീഡിയോയും , പ്രോഡക്ടുകളും ലഭിക്കുന്നതാണ് മറ്റൊരു സംവിധാനം . ഒപ്പം സിറി അടക്കമുള്ള സംവിധാനങ്ങളുമായി ആപ്പിൾ വാച്ചും ആപ്പിൾ അപ്ഡേറ്റ് ചെയ്തിരിക്കുന്നു . ആപ്പിൾ മാക്ക് കമ്പ്യൂട്ടറിനായി ഹൈ സൈറ എന്ന പുതിയ ഓപ്പറേറ്റിംഗ് സിസ്റ്റം ആപ്പിൾ അവതരിപ്പിച്ചിട്ടുണ്ട് . ഐഒഎസ് 11 ൻറെ പരിഷ്കരിച്ച സംവിധാനവും , ഒപ്പം ഐപാഡ് പ്രോമോഡലിൽ പുതിയ പ്രോഡക്ടിവിറ്റി ഫീച്ചറുകൾ അവതരിപ്പിച്ചതും മികച്ച സംവിധാനമാണെന്ന് ഡബ്യൂഡബ്യൂഡിസി 17നെക്കുറിച്ച് ടെക് വിദഗ്ധർ വിലയിരുത്തുന്നു .